News Update: ทำไม Ethereum เด้ง 100% จากจุดต่ำสุดเดือน มิ.ย. ผลตอบแทนแซงหน้า Bitcoin เตรียมเปิดตัว “The Merge” 15 ก.ย. นี้ - FINNOMENA
Ethereum พุ่งขึ้นมากว่า 100% จากจุดต่ำสุดในเดือน มิ.ย. ทำผลงานโดดเด่นแซงหน้า Bitcoin อย่างมาก หลังนักลงทุนคาดว่าจะมีการอัปเกรดครั้งใหญ่ในบล็อกเชนของ Ethereum
19 ส.ค. 2565

Ethereum พุ่งขึ้นมากว่า 100% จากจุดต่ำสุดในเดือน มิ.ย. ทำผลงานโดดเด่นแซงหน้า Bitcoin อย่างมาก หลังนักลงทุนคาดว่าจะมีการอัปเกรดครั้งใหญ่ในบล็อกเชนของ Ethereum
ข้อมูลจาก CoinDesk ในวันนี้ (19 ส.ค.) ระบุว่า จากระดับต่ำสุดของทั้ง Ethereum และ Bitcoin ในวันที่ 19 มิ.ย. นั้น ราคา Ethereum พุ่งขึ้นมาแล้ว 106% ขณะที่ Bitcoin ปรับขึ้นมาเพียง 31%
ความแตกต่างในการปรับตัวขึ้นมาจากปัจจัยหลักที่สำคัญคือ การอัปเกรดครั้งใหญ่ในบล็อกเชนของ Ethereum ในชื่อ “The Merge” ที่จะเกิดในวันที่ 15 ก.ย. โดยจะเปลี่ยนจากระบบ proof-of-work เป็น proof-of-stake แทน ซึ่งจะทำให้เครือข่าย Ethereum ทั้งเร็วและประหยัดพลังงานมากขึ้น
อย่างไรก็ตาม ทั้ง Bitcoin และ Ethereum ยังคงอยู่ต่ำจากระดับสูงสุดตลอดกาลมากกว่า 60% จากความปั่นป่วนของตลาดคริปโทฯ ในปีนี้ ที่ได้รับผลกระทบจากการล้มละลายและปัญหาสภาพคล่องจำนวนมาก จนทำให้ตั้งแต่จุดสูงสุดในกลางเดือน พ.ย. มูลค่าตลาดคริปโทฯ หายไปเกือบ 2 ล้านล้านดอลลาร์
Jacob Joseph นักวิเคราะห์จาก CryptoCompare มองว่า ต่อให้ไม่มีการประชุม Fed เดือน ส.ค. และหุ้นไม่รีบาวด์ คาดว่าราคา Ethereum ก็พุ่งได้ โดยมองแนวต้านสำคัญของราคา Ethereum อยู่ที่ $2,000 และในระยะสั้น Bitcoin ไม่น่ามีประสิทธิภาพเหนือ Ethereum
ขณะที่ Antoni Trenchev ผู้ร่วมก่อตั้ง Nexo แพลตฟอร์มซื้อขายคริปโทฯ เตือนถึงความเสี่ยงหากมีการล่าช้าใดๆ ในโครงการ The Merge ซึ่งโอกาสเกิดขึ้นน้อยมาก และนั่นอาจเปลี่ยนทิศทางของ Ethereum ที่ขึ้นมาแล้ว 50% ตั้งแต่กลางเดือน ก.ค. ที่เริ่มมีกระแส The Merge ออกมา
Trenchev เสริมว่า หาก The Merge ประสบความสำเร็จ นี่อาจเป็นการพิสูจน์ประโยคที่ว่า ‘Buy the Rumor, Sell the News’ หรือ การซื้อสินทรัพย์จากการตัดสินใจจากข่าวลือที่คุณได้ยินมา และเมื่อทุกคนรู้ถึงประเด็นนี้แล้วและเป็นข่าวขึ้นมา ค่อยขายสินทรัพย์นั้นออกไป
อ้างอิง: https://www.cnbc.com/2022/08/19/ether-eth-price-outpaces-bitcoin-btc-as-ethereum-merge-nears.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Ethereum
News Update
The Merge
คริปโต
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA